Қасым-Жомарт Тоқаев Президент Әкімшілігінің басшылық құрамымен кеңес өткізді
"Қасым-Жомарт Тоқаев Президент Әкімшілігінің басшылық құрамымен кеңес өткізді" | "https://abai.kz/post/93442"
TITLE: Қасым-Жомарт Тоқаев Президент Әкімшілігінің басшылық құрамымен кеңес өткізді
URL: https://abai.kz/post/93442
META: "Қасым-Жомарт Тоқаев Президент Әкімшілігінің басшылық құрамымен кеңес өткізді" | "https://abai.kz/post/93442"
DATE: 01.07.2019
AUTHOR(s): Abai.kz
TOTAL WORDS: 111
TEXT: Мемлекет басшысы жиынға қатысушыларға Президент Әкімшілігінің жаңа Басшысы Қырымбек Көшербаевты таныстырды. – Қырымбек Елеуұлын бәріңіз жақсы білесіздер. Ол елімізге белгілі, танымал азамат. Қырымбек Елеуұлы – түрлі басқару орталықтарында жауапты қызмет атқарған тәжірибелі басшы. Мемлекетіміздің даму жағдайын жақсы біледі. Тапсырылған жұмыстардың бәрін жоғары деңгейде атқарады деп сенемін, – деді Қасым-Жомарт Тоқаев. Мемлекет басшысы Президент Әкімшілігінің халықтың әл-ауқатын арттыру ісінде маңызды рөл атқаратынын атап өтіп, оның қызметінің негізгі басымдықтарын белгілеп берді. – Біз сайлауалды тұғырнаманың іс-қимылдар жоспары мен басқа да маңызды бағдарламаларды жүзеге асыруға кірісеміз. Президент Әкімшілігі барлық бастамалардың, бағдарламалар мен стратегиялардың мүлтіксіз орындалуына жауап беретініне көңіл аударғым келеді, – деді Мемлекет басшысы. Кеңес қорытындысы бойынша Қазақстан Президенті бірқатар нақты тапсырма берді. Abai.kz
